als_Latn dik_Latn sag_Latn
Takimi Nano-Millosheviç dhe një citat nga ish-kryeministriPostuar më: 28 February 2017 10:25
Gazetari i BBC, Robert Goro, në një intervistë për “Channel One”, shpjegoi për gazetarin Roland Qafoku detaje nga takimi i shumëpërfolur mes ish-kryeministrit Fatos Nano dhe ish-presidentit të Jugosllavisë në atë kohë, Sllobodan Millosheviç.
Goro tha se takimi ka zgjatur 45 minuta.
“Më 4 nëntor 1997 u zhvillua në Kretë një takim i liderëve të Ballkanit. Ishte një darkë e organizuar për t’u zhvilluar në Kretë dhe unë kam ndjekur takimin si gazetar i BBC. Kam pasur rastin ta takoja kryeministrin e Shqipërisë pas takimit dhe të zhvilloj një intervistë. Nga e gjithë ajo që quhet debat sot, më vjen habi për një gjë: Unë kam qenë në kontakt dhe kam qenë i informuar se kryeministri Nano u ka thënë prerë autoriteteve që merreshin me organizimin e takimit se çështja e Kosovës do diskutohej patjetër në këtë takim. Më parë ata kishin thënë që Millosheviçi të takohej me Nanon, por me një kusht, që Kosova të mos ishte pjesë e bisedës. Por Nano ia ktheu se nëse nuk zihet në gojë Kosova, atëherë përse duhet të bëhej ky takim? Takimi u krye dhe mua më ka ardhur habi nga sulmet që iu bënë Nanos në atë kohë. Shumë vetë edhe sot pyesin përse e takoi. Unë them bëri shumë mirë që e takoi. Unë jam tifoz i komunikimit. Ishte një sfidë dhe takimi duhej,” tha Goro.
Ndërkohë ish-kryeministri Nano vazhdon të postojë fotot e tij në një profil në FB, që nuk dihet se nga kush menaxhohet.
Bëhet fjalë për foto aktuale, por edhe për foto të vjetra.
Mes fotove, ai ka postuar edhe një citatin e tij.
Citati është publikuar nga faqja e njohur e citimeve në anglisht, AZ Quotes.
“Nëse nuk do kishim shpirtin e sipërmarrjes dhe mbështetjen financiare nga diaspora, kjo klasë politike budallaqe do e kishte shkatërruar vendin tonë tashmë”, shprehet Nano.
als_Latn als_Latn als_Latn als_Latn als_Latn als_Latn als_Latn als_Latn als_Latn